

**REPUBLIKA HRVATSKA**

**SISAČKO-MOSLAVAČKA ŽUPANIJA**

**OPĆINA DONJI KUKURUZARI**

**OPĆINSKA NAČELNICA**

**KLASA: 112-03/24-01/03**

**URBROJ:2176/07-03/1-24-1**

**Donji Kukuruzari 13. svibnja 2024.**

Na temelju Odluke o financiranju Ministarstva rada, mirovinskog sustava, obitelji i socijalne politike KLASA: 984-01/23-01/29, URBROJ: 524-07-02-01-01/3-24-32 od 28. ožujka 2024. godine i Ugovora o dodjeli bespovratnih sredstava za projekte koji se financiraju iz Europskog socijalnog fonda plus u financijskom razdoblju 2021.-2027., SF.3.4.11.01.0370 „SOLIDARNOST NA DJELU 4“, te članka 42. Statuta Općine Donji Kukuruzari („Službeni vjesnik“ 8/23) općinska načelnica Općine Donji Kukuruzari objavljuje

**JAVNI POZIV**

za prijam u radni odnos na određeno vrijeme u Općini Donji Kukuruzari za potrebe provedbe projekta Zaželi – prevencija institucionalizacije, prijam radnika/radnice za pružanje usluge potpore i podrške u svakodnevnom životu starijim osobama i odraslim osobama s invaliditetom.

Broj traženih radnika: 19 osoba

Vrsta zaposlenja: predviđeno trajanje radnog odnosa na određeno vrijeme – 33 mjeseca

Radno vrijeme: puno radno vrijeme

Mjesto rada: poslovi će se obavljati na području Općine Donji Kukuruzari

**Naknada za prijevoz**: nije uključena.

Opis poslova:

- **obavljanje kućanskih poslova** (pranje posuđa, pospremanje stambenog prostora, donošenje vode, ogrjeva i slično, organiziranje pranja i glačanja rublja, nabava lijekova i drugih potrepština i dr.)

- **održavanje osobne higijene** **korisnika** (pomoć u oblačenju i svlačenju, kupanju i u obavljanju drugih higijenskih potreba)

- **zadovoljavanje drugih svakodnevnih potreba.**

Svaka zaposlena osoba pružat će uslugu potpore i podrške za najmanje šest krajnjih korisnika.

Kandidati moraju ispunjavati sljedeće uvjete za prijam u radni odnos:

- punoljetnost

- hrvatsko državljanstvo.

Na ovaj Javni poziv se mogu prijaviti osobe oba spola.

Uz vlastoručnu potpisanu prijavu s osobnim podatcima na ovaj Javni poziv kandidati su dužni priložiti slijedeće priloge:

- životopis (izvornik, vlastoručno potpisan),

- dokaz o hrvatskom državljanstvu (preslika domovnice, osobne iskaznice ili putovnice),

- uvjerenje da se protiv osobe ne vodi kazneni postupak (ne starije od 3 mjeseca),

- potvrda Hrvatskog zavoda za zapošljavanje da je u evidenciji nezaposlenih osoba,

- dokaz o ukupnom radnom iskustvu (presliku potvrde ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje),

- vlastoručno potpisanu izjavu podnositelja da je suglasan sa svim uvjetima ovoga Javnog poziva, te korištenjem i obradom osobnih podataka u svrhu provedbe postupka nakon objavljenog Javnog poziva.

 Prijave na ovaj Javni poziv, vlastoručno potpisane od strane podnositelja prijave, s navedenom adresom i kontakt telefonskim brojem, te traženim prilozima dostavljaju se u roku od 8 (osam) dana od dana objave istoga kod nadležne službe za zapošljavanje, **na jedan od dva načina**:

• preporučenom pošiljkom na adresu:

**OPĆINA DONJI KUKURUZARI Don Ante Lizatovića 2, Donji Kukuruzari**

**u zatvorenoj omotnici, s naznakom:**

**za Javni poziv u sklopu Projekta Zaželi–prevencija institucionalizacije**

• osobno, dolaskom u sjedište Općine Donji Kukuruzari:

Don Ante Lizatovića 2, Donji Kukuruzari, **ured referenta za administrativne poslove.**

Nepravovremene i nepotpune prijave neće se razmatrati.

Osoba koja nije podnijela pravodobnu i urednu prijavu ili ne ispunjava formalne uvjete iz ovoga Javnog poziva, ne smatra se kandidatom prijavljenim na isti.

Kandidati će biti obaviješteni telefonskim putem o vremenu obavljanja intervjua.
Odluka o odabiru kandidata bit će objavljena na službenim mrežnim stranicama Općine Donji Kukuruzari, https://www.donji-kukuruzari.hr/

Podaci o plaći:

Predviđena plaća je u visini minimalne plaće, sukladno Uredbi o visini minimalne plaće Vlade Republike Hrvatske („Narodne novine“, br. 125/23).

Sve informacije o ovom Javnom pozivu mogu se dobiti osobnim dolaskom ili na telefon: 044 857 021, svakoga radnog dana u vremenu od 8,00 do 16,00 sati.

 OPĆINSKA NAČELNICA

 Lucija Matuzović